Alan & Co,    - Evit lavar ar wirionezh e kavan-me ivez didalvoud a-walc'h ober gant "Ardeiñ" ha "Gwereañ". Gwelloc'h eo ganin chom gant "Merañ" ha "Gwelout". Ganto e raen a-raok, hag adlakaet em eus anezho gant troidigezh Firefox 1.5.0.3. Ar gerioù kinniget el lañser pennañ a rank bezañ sklaer evit pep unan.  - Arverañ, Arveriad : a-du on ober ganto e-lec'h implijour(-ien). Koulskoude ne  soñjan ket me eo un arguzenn ma vefe div ster evit ur ger hepken: heñvelsterioù zo e pep yezh.  - N'on ket a-enep ober gant Enlugellad kennebeut ("Lugant" a vefe gwelloc'h zoken eus ma zu...).  - Diwar-benn « Pajennad » e-lec'h « Pajenn »... meur a wech em eus resevet evezhiadennoù a-berzh a-bep seurt tud... War ar seblant e vefe ur fazi yezh strik ober gant « Pajennad ». N'em eus ket cheñchet implij ar ger-se koulskoude, da genderc'hel neuze...  - Trugarez d'an holl evit ar vuioù-koukoug.    - Ouzphenn 1000 gwech eo bet pellgarget Firefox e brezhoneg adalek al lec'hienn-se. A-bouez eo din kinnig un droidigezh prop evitañ...    Philippe